Tè dhe na h-aiseagan-charbadan a bh' air an t-slighe eadar Caol Loch Aillse agus Caol Àcain air acair fo thobhta Caisteal a' Mhaoil. Mus tàinig na 50an, bha aiseagan na bu mhotha, a ghabhadh barrachd chàraichean, ag obair air an t-slighe eadar an an t-Eilean Sgitheanach agus tìr-mòr. Ach nuair a mheudaich an àireamh dhaoine aig an robh càraichean, agus anns na mìosan trang fad an t-samhraidh, bhiodh sreathan fada a' fàs air gach taobh tro bhailtean Chaol Loch Aillse agus Chaol Àcain. O dh'fhosgail Drochaid an Eilein Sgitheanaich ann an 1995, agus a b' fheudar do Chaledonain Mac a' Bhriùthainn sgur dhe na h-aiseagan, 's e an aon shlighe a tha a' dol "tarsainn na mara dhan Eilean Sgitheanach" o thìr-mòr, am bàt' aiseag beag ann an Caol Reatha nach bi ann ach ann am mìosan an t-samhraidh.